b'\n_START_ARTICLE_\nSubkutana aplikacija\n_START_PARAGRAPH_\nSubkutana (latinsko: sub = pod, cutis = ko\xc5\xbea; okraj\xc5\xa1ava: sc.) ali podko\xc5\xbena aplikacija je dajanje zdravila z injiciranjem pod ko\xc5\xbeo. Subkutana aplikacija je sicer enostavnej\xc5\xa1a kot dajanje zdravila v veno (intravenska aplikacija), vendar je resorpcija zdravila iz podko\xc5\xbeja v sistemski krvni obtok po\xc4\x8dasnej\xc5\xa1a ter velikokrat nepopolna, kar povzro\xc4\x8da zni\xc5\xbeano biolo\xc5\xa1ko uporabnost danega zdravila._NEWLINE_Pri podko\xc5\xbenem vbrizganju zdravila je potrebna injekcija s kratko iglo, zahteve za sterilnost so manj stroge kot pri intravenskem vbrizganju. Subkutana aplikacija je tudi relativno nebole\xc4\x8da._NEWLINE_S subkutanim dajanjem zdravila se izognemu u\xc4\x8dinku prvega prehoda.'